Gossip Girl
Televisiosarja > Jaksot > Ensimmäinen tuotantokausi (2007–2008)

| # | Nimi | Ensiesitys Suomessa | Käsikirjoittaja(t) | Ohjaaja |
| --- | --- | --- | --- | --- |
| 1 | "Nähty: Serena van der Woodsen" (engl. Pilot) | 18. maaliskuuta 2008 | Josh Schwartz ja Stephanie Savage | Mark Piznarski |
Vuosi sitten salaperäisesti kadonnut Serena van der Woodsen tekee paluun Manhattanille. Tieto paluusta leviää ympäri kaupunkia Gossip Girlin välityksellä, ja siitä kuulee myös Serenaan aiemmin ihastunut Dan. Paluun syyksi paljastuu Serenan itsemurhaa yrittänyt pikkuveli Eric, mutta asiasta eivät tiedä vielä muut. Serenan entinen bestis Blair ei kuitenkaan vaikuta kovin ilahtuneelta ystävänsä paluusta – etenkään, kun Blairin poikaystävä Nate tunnustaa hänen ja Serenan harrastaneen seksiä. Blair antaa Natelle anteeksi, vaan ei Serenalle. Dan törmää Serenaan ja sattuman kautta päätyy tämän kanssa treffeille, jotka päättyvät kaksikon pelastettua Danin pikkusiskon Jennyn tätä ahdistelleen Chuckin kynsistä. Jennyn ja Danin isällä Rufuksella ja Serenan äidillä Lilyllä on ollut aiemmin suhde, ja Lily epäilee Rufuksen käyttävän poikaansa päästäkseen lähemmäs häntä.
| 2 | "Hurja brunssi" (engl. The Wild Brunch) | 25. maaliskuuta 2008 | Josh Schwartz ja Stephanie Savage | Mark Piznarski |
Blair saa tietää, että Nate ja Serena harrastivat seksiä ennen Serenan katoamista. Jenny yrittää päästä Blairin suosioon ja Serena pyytää Dania kanssaan Chuck Bassin brunssille.
| 3 | "Myrkyllistä puhetta" (engl. Poison Ivy) | 1. huhtikuuta 2008 | Felicia D. Henderson | J. Miller Tobin |
Jenny tutustuu Serenan pikkuveljeen Ericiin, Rufus pyytää Lilyltä palvelusta auttaakseen Dania. Blair järjestää kohtauksen Ivy League edustajien edessä ja asettaa Serenan huonoon valoon. Serena ja Blair sopivat.
| 4 | "Huonoja uutisia, Blair" (engl. Bad News Blair) | 8. huhtikuuta 2008 | Joshua Safran | Patrick Norris |
Blair on haltioissaan kun hänen äitinsä Eleanor valitsee hänet vaatemerkkinsä kasvoiksi. Kuvauksissa Blair jää kuitenkin Serenan varjoon. Serena ja Danin välit rakoilevat heidän huomatessa tulevansa aivan eri maailmoista. Nate ja Chuck purkavat Ivy viikon paineita poikien viikonloppuun.
| 5 | "Uskalikko" (engl. Dare Devil) | 15. huhtikuuta 2008 | Lenn K. Rosenfeld | Jamie Babbit |
Dan yrittää tehdä vaikutuksen Serenaan heidän ensimmäisillä virallisilla treffeillään. Samana iltana Jennyn panokset nousevat totuus vai tehtävä pelissä Blairin ja muiden Constance Billardin tyttöjen edessä. Eric on kadonnut hoitokodista ja Lily pyytää apua Rufukselta löytääkseen hänet.
| 6 | "Palvelustytön tarina" (engl. The Handmaiden's Tale) | 22. huhtikuuta 2008 | Jessica Queller | Norman Buckley |
Danin lapsuuden rakkaus Vanessa palaa kaupunkiin, aiheuttaen kitkaa Danin ja Serenan välille. Upper East Sidessa järjestetään naamiaiset ja Blair tekee selväksi etteivät ulkopuoliset ole suvaittuja, mutta Jenny livahtaa Vanessan avulla sisälle. Natella on vielä tunteita Serenaa kohtaan ja Lily kutsuu Rufuksen seurakseen Eleanor Waldorfin luo tehdäkseen Bart Bassin mustasukkaiseksi.
| 7 | "Victor,Victrola" (engl. Victor,Victrola) | 29. huhtikuuta 2008 | K.J. Steinberg | Tony Wharmby |
Danin ja Serenan välit kuumenevat. Chuck sijoittaa klubiin ja Nate kohtaa isänsä huumeiden käytöstä, joka kieltää asian. Jenny kertoo Blairille Naten suudelleen tätä sekoittaessaan Jennyn Serenaan. Murtunut Blair löytää lohdukkeen Chuck Bassin käsivarsilta.
| 8 | "Seitsemäntoista kynttilää" (engl. Seventeen Candles) | 6. toukokuuta 2008 | Felicia D. Henderson | Lee Shallat-Chemel |
Syyllisyys yöstä Chuckin kanssa painaa Blairia hänen syntymäpäivänään. Dan yrittää saada Vanessan ja Serenan tulemaan paremmin toimeen kutsumalla Vanessan Blairin syntymäpäiväbileisiin, mutta saaden Serenan entistä ahdistuneemaksi. Jenny palaa kotiin äitinsä Alisonin kanssa, mutta Rufus ei ole valmis anteeksi antoon ja unohdukseen. Nate on valinnan edessä hänen vanhempiensa pyytäessä tekemään suuren uhrauksen isänsä maineen ja yhtiön pelastamiseksi.
| 9 | "Blair Waldorfin on syötävä" (engl. Blair Waldorf Must Pie!) | 13. toukokuuta 2008 | Lenn K. Rosenfeld | Mark Piznarski |
Blair ja Serena ovat riidoissa, Serenan yllättäessä Blairin Chuckin kanssa. Naten isä yrittää itsemurhaa ja Blairille selviää äitinsä kieltäneen kutsusta huolimatta isänsä olemaan tulematta kiitospäivän aterialle. Jakson aikana nähdään takaumia viime vuoden kiitospäivästä.
| 10 | "Skandaalitanssiaiset" (engl. Hi, Society) | 20. toukokuuta 2008 | Joshua Safran | Patrick Norris |
Vuotuinen Cotillion Ball on viikonloppuna ja Serena päättää olla menemättä, kunnes hänen isoäitinsä CeCe ilmestyy muuttamaan hänen mielensä. Blair jatkaa salasuhdettaan Chuckin kanssa ja yllättää Naten uudella eläväisellä käytöksellään. Nate pyytää Blairin parikseen tanssiasiin saaden Chuckin mustasukkaiseksi. CeCe kertoo Lilylle ja Serenalle keuhkosyövästään ja pyytää viimeisenä toiveenaa Serenan menevän tanssiaisiin varakkaan Carter Baizen kanssa. Samaan aikaan CeCe yrittää lahjoa Rufuksen kieltämään Dania menemästä Serenan kanssa. Dan kertoo Serenalle CeCen yrityksestä, mutta yllätykseksi Serena ei usko Dania ja menee Carterin kanssa. Mustasukkainen Chuck uskottelee Natelle Carterilla ja Blairilla olevan suhde ja nyrkkien heilumiselta ei voi välttyä. Illan päätteeksi sydämensä särkenyt Chuck Bass poistuu lentokentälle.
| 11 | "Loma Romanin kanssa" (engl. Roman Holiday) | 27. toukokuuta 2008 | Jessica Queller | Michael Fielding |
Blairin isä Harold palaa kaupunkiin puolisonsa Romanin kanssa, josta Blair yrittää hankkiutua harmistuneena eroon. Jenny ja Vanessa auttavat Serenaa järjestämään jouluyllätyksen Danille. Chuck ilmoittaa Blairille Naten liittyneen hänen seuraansa Monacoon, mikä huolestuttaa Blairia. Rufuksen ymmärrys loppuu Alisonin entisen rakastajan soittaessa Humphreylle.
| 12 | "Kouluvalheita" (engl. School Lies) | 3. kesäkuuta 2008 | Lenn K. Rosenfeld | Tony Wharmby |
Serena, Blair, Nate, Chuck ja muut oppilaat murtautuvat koulun uima-altaalle bilettämään. Allasbileet saavat ikävän lopun kun eräs oppilas miltei hukkuu ja koulu uhkaa erottaa murtautumisesta vastuussa olevan henkilön. Yhteinen sopimus pitää salaisuutena kuka murrosta on vastuussa aiheuttaa kitkaa Serenan ja Danin välille. Kuvatessaan dokumenttiprojektiaan Vanessa tallentaa kameraansa Blairin ja Chuckin keskustelun heidän suhteestaan. Lily miettii kuinka kertoa Rufukselle tunteistaan.
| 13 | "Raskauttavia salaisuuksia" (engl. A Thin Line Between Chuck and Nate) | 10. kesäkuuta 2008 | Felicia D. Henderson | Norman Buckley |
Gossip Girlissä lietsoo huhu Serenasta ostamassa raskaustestiä. Jenny kostaa Blairille kertomalla Natelle Chuckin ja Blairin suhteesta. Lily suostuu Bart Bassin kosintaan, Serenan ilmaistessa olevansa mieluummin Chuckin siskopuoli kuin Danin.
| 14 | "Vallanvaihto" (engl. The Blair Bitch Project) | 17. kesäkuuta 2008 | K.J. Steinberg | J. Miller Tobin |
Serenan kannustama Blair palaa kouluun loman jälkeen, mutta huomaa maineensa olevan yhä pilalla. Blair ja Jenny ajautuvat valtataisteluun jengin johtajuudesta. Syntymäpäiväänsä juhlivaa Jennyä hävettää perheensä keskiluokkaisuus, ja hän varastaa kaverinsa äidin iltapuvun. Saman katon alla asuvat Serena ja Chuck eivät tule toimeen, ja Serenaa askarruttavat myös erikoiset lahjat salaperäiseltä lähettäjältä. Jenny käyttää Natea apunaan ja syrjäyttää näin Blairin kuningattaren paikalta. Serena saa viestin salaperäiseltä G:ltä: tämä on palaamassa kaupunkiin.
| 15 | "Serenaa etsimässä" (engl. Desperately Seeking Serena) | 24. kesäkuuta 2008 | Felicia D. Henderson | Michael Fields |
Nuoret valmistautuvat SAT-tasokokeisiinsa. Serenan vanha tuttu, Georgina Sparks, palaa kaupunkiin ja ihmettelee Serenassa tapahtunutta muutosta. Georgina suostuttelee Serenan mukaansa baariin. Serena myöhästyy treffeiltään Danin kanssa bilettäessään, ja pyytää Chuckia valehtelemaan puolestaan. Serenalla ja Georginalla on menneisyydessään joku synkkä salaisuus, jota Serena ei voi kertoa edes Chuckille. Georgina maanittelee Serenan kanssaan ulos uudestaan ja terästää tämän juoman niin että Serena myöhästyy aamulla kokeestaan. Serena valehtelee Danille yhä uudestaan, eikä poika ole tästä mielissään. Nate ja Vanessa päätyvät yllättäen yhteen, ja myöhemmin asia valkenee myös Danille ja Blairille. Blair värvää muut tytöt avukseen päihittääkseen kanssaan opiskelupaikasta kilpailevan Nelly Yukin. Tyttö torpedoi Nellyn tasokokeen sekoittamalla tytön pään sydänsuruilla. Jenny on kotiarestissa ja kinastelee isänsä kanssa. Hän päättää etsiä itselleen poikaystävän varmistaakseen paikkansa it-jengissä, ja löytääkin lopulta sopivan, varakkaasta perheestä olevan Asherin, jonka myös Rufus hyväksyy.
| 16 | "Kaikki veljestäni" (engl.  All About My Brother) | 1. heinäkuuta 2008 | Paul Sciarrotta | Janice Cooke |
Blair ja Jenny ovat taas sotajalalla toisiaan vastaan. Jenny on järjestämässä poikaystävänsä Asherin kanssa juhlat, joihin Blairia ei ole kutsuttu. Dan näkee Asherin suutelevan toista poikaa, ja hän vinkkaa Gossip Girliä Asherin homoudesta. Serena luulee Georginan jo häipyneen maisemista, mutta tämä lähettääkin salaperäisen videon ja ilmestyy myös kylään illalliselle. Georgina paljastaa ruokapöydässä Lilylle ja Serenalle mukamas vahingossa Ericin olevan homo – ja Eric kertoo myös Serenalle olevansa se Asherin salainen poikaystävä. Eric ja Blair menevät käymään Jennyn juhlissa, yrittävät painostaa Asheria tunnustamaan homoutensa, mutta koska se ei auta, lähettävät he tietonsa Gossip Girlille. Dan on tullut hyvin läheiseksi Georginan kanssa, mutta tuntee tytön yhä nimellä Sarah. Tämä selviää Serenalle myöhemmin, kun Dan esittelee Georginan Sarahina. Georgina haluaisi asioiden palaavan entiselleen, mutta Serena haluaa hänet pois Danin lähettyviltä. Hän käskee Danin pitää varansa. Myöhään illalla Serena menee Blairin luo ja paljastaa tälle hänen ja Georginan synkän salaisuuden: hän tappoi jonkun.
| 17 | "Naisia romahduksen partaalla" (engl. Woman on the Verge) | 8. heinäkuuta 2008 | Joshua Safran | Tony Wharmby |
Serena sortuu vanhoihin tapoihinsa ja alkaa jälleen juomaan ja käyttämään huumeita. Hän myös lopulta paljastaa Blairilla syyn minkä vuoksi lähti New Yorkista: Hän halusi välttää sotkeutumista koulukaverinsa yliannostukseen, jossa myös Georgina oli paikalla. Blair, Nate ja Chuck lyöttäytyvät yhteen auttakseen ystäväänsä kiperässä tilanteessa, mutta Serena ei häpeltään pysty tunnustamaan Danille tekojansa, joten Dan automaattisesti olettaa pahinta Serenasta. Lily löytää Georginan tekemän videonauhan jolla hän oli kiristäny Serenaa. Videolla Serena ja Georgina ovat paikalla huoneessa jossa heidän ystävänsä sai surmansa. Blair saa myös selville kuinka Gerogina on esiintynt valenimellä vietelläkseen Danin. Lily ilmestyy Rufuksen yllättäen keikalle, vaikka samana iltana on hänen ja Bartin harjoitusillallinen.
| 18 | "Paljon tahtoa tyhjästä" (engl. Much 'I Do' About Nothing) | 15. heinäkuuta 2008 | Josh Schwartz  ja Stephanie Savage | Norman Buckley |
Blair ottaa ohjat omiin käsiinsä estääkseen manipuloivan ja uhkailevan Georgina Sparksin suunnitelmat paljastaa Serenan salaisuuden. Serena kertoo Danille vihdoinkin totuuden menneisyydestään ja Georginasta ja he yrittävät korjata välinsä. Dania kuitenkin kalvaa syyllisyys. Blair ja Chuck suunnittelevat yhteistä matkaa.